Document ID: 32004R2203

UREDBA KOMISIJE (ES) št. 2203/2004
z dne 21. decembra 2004
o spremembi Uredbe (EGS) št. 1859/82 o izboru poročevalskih kmetijskih gospodarstev za določitev dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) in zlasti člena 4(4) ter člena 6(2) Uredbe,
ob upoštevanju naslednjega:
(1)
Uredba Komisije (EGS) št. 1859/82 (2) določa število poročevalskih kmetijskih gospodarstev na enoto. Število poročevalskih kmetijskih gospodarstev, izbranih v vsaki enoti, se lahko razlikuje za 20 %, če to ne vpliva na zmanjšanje celotnega števila poročevalskih kmetijskih gospodarstev na državo članico.
(2)
Ker je finančno poslovodenje takega ukrepa zahtevno, se z Uredbo Komisije (EGS) št. 1915/83 z dne 13. julija 1983 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev (3) uvaja omejitev na državo članico glede skupnega števila ustrezno izpolnjenih poročil s kmetijskih gospodarstev, upravičenih do financiranja Skupnosti. Zaradi jasnosti in skladnosti mora biti ta sprememba upoštevana v Uredbi (EGS) št. 1859/82. Prožnost glede števila poročevalskih kmetijskih gospodarstev na enoto mora biti dovoljena, dokler se spoštuje skupno število poročevalskih kmetijskih gospodarstev zadevne države članice.
(3)
Glede na omejitev skupnega števila ustrezno izpolnjenih poročil s kmetijskih gospodarstev, upravičenih do financiranja Skupnosti, na državo članico, je treba število poročevalskih kmetijskih gospodarstev, določeno v Prilogi I za Belgijo, Dansko, Nemčijo, Francijo in Luksemburg prilagoditi, tako da se ohrani dejanska velikost vzorca.
(4)
Število poročevalskih kmetijskih gospodarstev na enoto na Švedskem je treba zaradi sprememb meja med enotami prilagoditi.
(5)
Uredbo (EGS) št. 1859/82 je zato treba ustrezno spremeniti.
(6)
Ukrepi, predvideni v tej uredbi, so v skladu z mnenjem Odbora Skupnosti za mreže računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Uredba (EGS) št. 1859/82 se spremeni:
1.
Člen 3 se nadomesti z naslednjim:
„Člen 3
Število poročevalskih kmetijskih gospodarstev na državo članico in na enoto je določeno v Prilogi I.
Število poročevalskih kmetijskih gospodarstev, izbranih v vsaki enoti, se lahko za 20 % razlikuje od tistega v Prilogi I, če se spoštuje skupno število poročevalskih kmetijskih gospodarstev zadevne države članice.“
2.
Priloga I se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od obračunskega leta 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. decembra 2004

Labels: 18
19
6